open-index/open-wikipedia-markdown huggingface dataset:
James Earl Jones

**James Earl Jones** (født **Todd Jones**; 1931–2024) var en amerikansk skuespiller på film, i fjernsyn, på teater og stemmeskuespiller.

Jones ga blant annet stemme til Darth Vader i Star Wars og fortellerstemme i reklame, fjernsyn og film. Jones ga stemme til CNNs vignett «*This is CNN*». Han leste blant annet inn hele det nye testamentet som lydbok. Jones medvirket i 90 fjernsynsproduksjoner og 120 filmer, hvorav en del er ukreditert. Med sin stemme og størrelse (188 cm og kraftig bygd) hadde han en dominerende fremtoning.
## Liv og virke
### Bakgrunn
Jones ble født i Arkabutla i Mississippi og studerte ved University of Michigan. Familien flyttet til Dublin i Michigan da han var fem år. Jones var som barn plaget med stamming og unngikk å snakke inntil en lærer på videregående skole hjalp ham å kontrollere stammingen ved å fremføre dikt.

### Karriere

Han er kjent for sin tordnende og dype stemme (bass eller basso profondo;  eller baryton) som innga en naturlig autoritet. Han antas å ha den mest kjente og gjenkjennelige stemmene i film og TV.

Han debuterte på Broadway i 1958 og fremførte blant annet Othello i 1964 og andre Shakespeare-drama. Jones' første filmrolle var i *[[Dr. Strangelove]]* i 1964. Stanley Kubrick så Jones i en Shakespeare-forestilling i New York og valgt Jones til rollen som mannskap på et B-52 bombefly.

Han har senere blant annet bidratt med stemme til en god del filmer, blant annet stemmen til Darth Vader i *[[Star Wars]]*-filmene, Mufasa i *[[Løvenes konge]]*, en god del gjestestemmer i *[[Simpsons]]*, Conan the Barbarian og CNN-introen «*This Is CNN*» og fortellerstemme i andre fjernsynsprogrammer og dokumentarer.

I 1997 hadde Jones en gjesterolle i tre episoder av serien **.

## Utmerkelser
Han ble belønnet med blant annet to Emmy og to Tony for sitt virke. Jones ble tildelt en Æres-Oscar i 2011; den ble overraskende overrakt i London av Ben Kingsley mens Jones fremførte Driving Miss Daisy på teaterscenen. Jones ble tildelt Grammy for «best spoken word recording». Han er en av få som har blitt tildelt alle fire utmerkelser. Jones ble Oscar-nominert for *Great White Hope*, og var da den andre svarte etter Sidney Poitier som ble nominert til Oscar. I 2022 endret Cort Theatre på Broadway navn til James Earl Jones Theatre. I 2008 ble han tildelt Screen Actors Guild Award for lifetime achievement.

## Referanser


## Eksterne lenker
* 
* 
*
Lille

**Lille** (nederlandsk: *Rijsel*) er en by i det nordlige Frankrike. Den er hovedstad i departementet Nord og regionen Hauts-de-France og ligger nær grensen til Belgia. Sammen med Roubaix, Tourcoing og forstedene utgjør Lille det tredje største sammenhengende urbane området i Frankrike, regner man med belgiske byer – blant annet Kortrijk – er storbyområde på cirka 1,7 mill.

## Historie
En legende setter tidspunktet for byens grunnlegging til 600-tallet, første kildeomtale er fra 1066. Navnet kommer fra *insula* or *l'Isla* som reflekterer det tidligere myrområde, der Lille var sannsynligvis en øy. Lille var i middelalderen hovedby i grevskapet Flandern som var et av de rikeste områder i Europa på grunn av sin produksjon av tekstiler. Området falt via arv til Burgund (1369) og på 1400-tallet hadde byen en befolkning på omtrent 25.000. Etter at den nordlige delen av Burgund falt til Habsburg (1477) ble Lille en del av de spanske Nederlandene.

Kong Ludvig XIV av Frankrike førte noen erobringskriger, blant annet mot de spanske Nederlandene 1667–1668. I forløpet ble Lille beleiret og måtte kapitulere (25. september 1667). Spania måtte fratre området til Frankrike. Franskmennene sikret erobringen med en av datidens Europas største festninger i Lille. Den motsto ikke erobringsforsøk under den spanske arvefølgekrigen 1708, men i freden i Utrecht fikk Frankrike beholde Lille (1713).

Under industrialiseringen var gruvedrift (kull) og fortsatt tekstilindustri viktig. Lille var den første franske byen som fikk en sosialistisk borgermester i 1896 (Gustave Delory). Under både første og andre verdenskrig kom byen under tysk okkupasjon. 

## Kultur
På grunn av tilhørigheten til Flandern var fransk og nederlandsk sidestilt og det franske og nederlandske navnet er like gamle. Byen ble fransk på 1700-tallet. Lille har et stort universitet overført fra Douai i 1808 og et av de viktigste kunstmuseer i Europa med flamske, nederlandske, franske og spanske mesterverk.

Lille var av EU erklært som europeisk kulturhovedstad sammen med den italienske byen Genova i 2004. Lille er hjemby til fotballaget Lille OSC. T-banen i Lille var verdens første førerløse t-bane, også kalt people mover.

## Utdannelse

* Université Lille Nord de France er det største og eldste (opprettet 1562) universitet i Lille.
* E-Artsup er et fransk ekspertinstitutt
* EDHEC Business School
* École pour l'informatique et les nouvelles technologies er et fransk ekspertinstitutt
* École Centrale de Lille er et fransk ingeniørinstitutt.
* IÉSEG School of Management
* ESME Sudria  er et fransk ingeniørinstitutt.
* SKEMA Business School

## Referanser


## Eksterne lenker
* 
* Kommunedata INSEE
* Turistbyrå Lille
* Kunstmuseet: Palais des Beaux Arts Lille
* Lille Kulturhovedstad Europa 2004
* École Centrale de Lille
NetBSD

**NetBSD** er et fritt og åpent Unix-liknende operativsystem. Det nedstammer fra Berkeley Software Distribution (BSD), som igjen var et derivat av forsknings-Unix. BSD ble utviklet ved University of California, Berkeley.

Som den første Berkeley Software Distribution-varianten ble systemet formelt lansert som versjon 0.8 i mai 1993.

Under mottoet «*Of course it runs NetBSD*» kan systemet kjøres på over 58 forskjellige datamaskinarkitekturer. Samtlige versjoner er bygd fra samme kildekode, noe som gjør det mulig å tilby et tilnærmet eksakt likt operativsystem for et stort antall datamaskiner.

NetBSD leveres med en egen, tredjeparts programvarepakke (ports), the NetBSD Packages Collection (pkgsrc), som består av over 4&nbsp;000 forskjellige programmer. Dette gjør det mulig å installere programvaren ved å gå til riktig mappe og skrive «make install». Programmet blir da hentet, pakket ut, konfigurert, kompilert og installert på en enkel måte, som samtidig gjør det like enkelt å fjerne programmet i ettertid. Ferdigkompilert programvare for de forskjellige plattformene tilbys også.

Som et resultat av systemets fleksibilitet tilbys også pkgsrc for andre unix-varianter som Linux, FreeBSD, OpenBSD, Solaris, macOS mfl.

NetBSD er et registrert varemerke for The NetBSD foundation.

## Referanser


## Eksterne lenker
* 
* 
*
G8

**G8** (*gruppen av åtte*) er et suspendert forum med de da åtte ledende industrinasjonene i verden &ndash; Frankrike, Japan, Tyskland, Storbritannia, USA, Italia (G6, 1975) og Canada (G7, 1976), i tillegg til Russland som deltok fast fra 2002, men som på grunn av annekteringen av Krim, og den internasjonale politiske krisen som oppstod som en følge av dette, ble kastet ut av G8 den 24. mars 2014.  G7-landene fortsetter G8s arbeid under navnet G7. EU møtte dessuten som fast representant på G8s toppmøter, og møter også i dag fast på G7s toppmøter.

## Toppmøter

## Referanser


## Eksterne lenker
*
Fredrik III av Tyskland

**Fredrik III** (ty. *Friedrich III*) (født 18. oktober 1831 i Potsdam, død 15. juni 1888 i Potsdam) var konge av Preussen og tysk keiser. Han regjerte 99 dager i 1888.

## Liv og virke

### Bakgrunn
Han var sønn av Vilhelm I, den daværende prins Vilhelm, yngre bror av kong Fredrik Vilhelm IV av Preussen, og keiserinne Augusta. Fredrik giftet seg i 1858 med prinsesse Victoria av Storbritannia og Irland, den eldste datteren av prins Albert av Sachsen-Coburg-Gotha og dronning Victoria (av huset Hannover). Victoria øvet stor innflytelse på sin mann med sine liberale politiske synspunkter.

### General og keiser
Da Fredriks far ble konge ble Fredrik Preussens kronprins. Han kommanderte armeene under den østerriksk-prøyssiske krig i 1866 og i den fransk-prøyssiske krig i 1870, hvor han gjorde seg bemerket. Han ble aldri likt av Bismarck, som så med skepsis på hans, og særlig hans kones liberalisme, og ble derfor holdt utenfor enhver virkelig maktposisjon så lenge hans far levde. 

Da hans far døde og Fredrik etterfulgte ham som konge og keiser, led han uhelbredelig av kreft. Sykdommen hadde blitt feildiagnostisert i 1887, noe som førte til at en nødvendig operasjon ble kansellert. Fredrik regjerte kun 99 dager før han døde. Han ble etterfulgt av sin sønn Vilhelm II.

## Referanser
Mekanikk

**Mekanikk** er den grenen av fysikken som omhandler bevegelse, forskyvninger, spenninger og stabilitet av partikler og legemer. Klassisk mekanikk viser hvordan årsaker og virkninger er knyttet sammen, og er et langt større fagfelt enn det de fleste elever møter. Som «sannheten om hvordan universet er laget» er klassisk mekanikk i dag erstattet av relativistisk mekanikk. De gamle klassiske teoriene er likevel de mest brukte verden over i hverdagen for ingeniører. Men for relativitetesfysikken er de klassiske teoriene bare et spesialtilfelle. 

*Overdefinerte* mekaniske system har geometriske betingelser som ikke lar seg løse. Eksempel på dette er en stiv aksling med tre lager som tar opp radielle krefter. Overdefinerte sytem vil ha begrenste levetid. 

Ordet mekanikk brukes blant annet om:

*Klassisk mekanikk er den mekanikken man først får møte i skolen. Da handler det gjerne om lodd og pendler, forsøk på å beskrive enkle prinsipper for hvordan gjenstander beveger seg. 

*Bruddmekanikk som er en gruppe teorier om hvordan materialer bryter sammen.

*Bygningsmekanikk som er en gruppe teorier som danner grunnlaget for dimensjonering av bygninger, veier, maskiner, broer, skip, plattformer med mer.

*Relativitetsteorien kom tidlig på 1900-tallet, og kan brukes til å håndtere langt mer avanserte ideer. Den er viktig for alt som beveger seg nær lysets hastighet.

*Kvantemekanikk brukes i dag til grunnforskning innen atomer, molekyler og subatomære størrelser.
Osip Mandelstam

**Osip Emiljevitisj Mandelstam** (, *Ósip Emílevitj Mandelsjtám*; født 3. januar 1891 i Warszawa, død 27. desember 1938 i Vladivostok) var en russisk dikter, forfatter og essayist. 

Osip Mandelstam skrev lyrikk, prosa og barnebøker. Han tilhører gruppen av akmeister sammen med blant annet Anna Akhmatova og Nikolaj Gumiljov. På norsk er han særlig kjent for *Reisen til Armenia*. Med dette essayet inspirerte han Joseph Brodsky da han skrev *Reisen til Istanbul* i 1986. Mandelstam var spesielt opptatt av arkitektur og gotisk kirkekunst.

Utenfor Russland er han mest kjent for moderne klassiske dikt.

## Liv og virke
### Bakgrunn
Osip Mandelstam bodde det meste av livet i St. Petersburg. Hans foreldre var jødisk troende. Faren var lærforhandler og moren klaverlærerinne. I sine unge år foretok Osip reiser til Frankrike (1907) og Tyskland (1908-1910) og leste på Universitetet i Heidelberg.

I 1911 vendte han tilbake til St. Petersburg for å lese filosofi på universitetet, en utdannelse han aldri fullførte.

### Forfatter
Han skrev sitt første dikt i 1910, like etter at han var ferdig med studiene sine. Etter det skrev han en diktsamling som kom ut i 1913, *KAMEN*, og stiftet bekjentskap med de senere forfattere Nikolaj Gumiljov og Anna Akhmatova, som sammen med Mandelstam stiftet akmeisterne.

Mandelstam så akmeisternes oppfattelse av poesien som et brudd med symbolisteres. Han skrev i sine tidlige dikt om Russlands dobbelthet: Det stolte Russland, han kjente med dets forbindelse til Europas kulturarv, og det Russland, der lukket seg i en totalitær styring av folket. 

Han ble i 1934 arrestert for å skrive et stygt dikt om Josef Stalin. På grunn av det fikk han ikke lov til å publisere de diktene som han skrev i 1930-årene. Disse brevene ble utgitt i USA etter hans død. I 1938 ble han arrestert igjen. Også denne gangen ble han arrestert fordi han skrev «upassende» dikt om Stalin og kommunismen. Han døde på vei til en arbeidsleir i Sibir.

## Referanser


## Eksterne lenker
* 
*
Anna Akhmatova

**Anna Andrejevna Akhmatova** (russisk: Анна Андреевна Ахматова,opprinnelig *Anna Gorenko*, født  i Bolsjoj Fontan nær Odessa, død 5. mars 1966 i Domodedovo nær Moskva) var en russisk lyriker. 

## Liv og virke
### Bakgrunn
Anna Gorenko ble født som tredje barnet i en søskenskare på fire døtre og to sønner på kurstedet Bolsjoj Fontan i Odessaområdet. Hennes far, Andrej Antonovitsj Gorenko (1848–1915), var adelsmann, maskiningeniør ved flåten, senere kollegieassessor, da familien flyttet til hovedstaden Sankt Petersburg. Hennes mor, Inna Erazmovna Stogova (1856–1930), var i fjern slekt med poeten og oversetteren Anna Bunina (1774–1829). I sine nedtegnelser noterte Anna Akhmatova: «I min familie skrev ingen dikt så langt øyet kunne se, bare den første kvinnelige russiske poeten Anna Bunina, som var moster til min morfar Erazm Ivanovitj Stogov…» (1797–1880). Morfarens hustru, Anna Jegorovna Motovilova, var datter til Jegor Nikolajevitj Motovilov, som var gift med Praskovja Fedosejevna Motovilova (født Akhmatova), hvis pikenavn Anna Gorenko valgte som litteræry pseudonym og som stammet fra Tatar Khan Ahmat eller Den gyldne horde.  Anna Akhmatovas far var delaktig i hennes navneendringsvalg. Da han fikk høre om sin da syttenårige datters poetiske forsøk bad han henne om ikke å skjemme ut hans navn.

### Virke
Sammen med bl.a. Osip Mandelstam var Akhmatova kjent som del av gruppen kalt akmeistene, en dikterretning i Russland på 1920-tallet. Hun har skrevet diktsamlingene *Aften* og *Den hvite skare*, samt kjærlighetslyrikk. Akhmatovas foreldreløse, som besto av blant annet Josif Brodskij, var en gruppe russiske poeter som hentet inspirasjon fra Akhmatova.

Den russiskefødte britiske filosofen Isaiah Berlin var 1945-1946 stasjonert på en britiske ambassaden i Moskva. Berlin hadde i oppdrag å lage en rapport om sovjetisk utenrikspolitikk; istedet skrev han en grundig rapport om tilstanden i kulturlivet under stalinismen. Berlin møtte forfatteren Boris Pasternak og Berlin ble særlig berørt av møtet med Akhmatova. Møtet med Berlin hadde stort betydning for Akhmatova som reflekterte over Berlin i sine dikt. Pasternak og Akhmatova fortalte om den åndelige undertrykkelsen under stalinismen.

### Mottakelse
Anna Amatova ble kjent med Ingeborg Bachmann mot slutten av 1964. Bachmann beundret Akhmatova, og dediserte diktet *Wahrlich* til henne. Akhmatovas betydning for Bachmann er tydelig også på andre måter: da Bachmann i 1967 forlot Piper Verlag, var det en protest mot at forlaget lot den tidligere Hitlerjugendlederen Hans Baumann oversette Akhmatovas dikt.

## Litteratur
* Wolfgang Hässner: *Anna Achmatowa*. (monografi), Rowohlt, Reinbek 1998, ISBN 3-499-50563-0.
* Nadeschda Mandelstam: *Erinnerungen an Anna Achmatowa.* Fra russisk til tysk av Christiane Körner. Kommentert og med etterord av Pawel Nerler. Suhrkamp, Berlin 2011, ISBN 978-3-518-22465-6.
* Elke Schmitter: *Anna Achmatowa. Herzschlag der Erinnerung*. I: *Leidenschaften. 99 Autorinnen der Weltliteratur*. München 2009, ISBN 978-3-570-01048-8.

## Referanser


## Eksterne lenker
* 
* 
* 
*
Wole Soyinka

**Wole Soyinka** (født 13. juli 1934) er en nigeriansk forfatter som fikk Nobelprisen i litteratur i 1986. Han er først og fremst dramatiker og teaterinstruktør, men har skrevet i mange sjangre. Han har sittet i husarrest i hjemlandet. 

## Utgivelser
;Poesi 
* *Idanre and other Poems*
* *A Shuttle in the Crypt*
* *Mandelas Earth and other Poems*

;Skuespill 
* *A Dance of the Forest*
* *The Lion and the Jewel*
* *The Road*
* *Kongis Harvest*
* *The Swamp Dwellers*
* *The Strong Breed*
* *Camwood on The Leaves*
* *The Jero Plays*
* *The Bacchae of Euripides*
* *Madmen and Specialists*
* *Death and the Kings Horseman*
* *A Play of Giants*
* *Opera Wonyosi*

;Romaner og memoarer 
* *The Interpreters*
* *Season of Anomy*
* *The Man Died*
* *Ake, The years of Childhood*
* *Isara*

;Essayer 
* *Art, Dialogue and Outrage*

### Norske oversettelser
* «Telefonsamtalen», novelle, i *Moderne afrikanske fortellere* (Pax, 1971)
* *Ake, en historie om en barndom*
* *Tolkene*
## Referanser

## Eksterne lenker
* 
* 
* 

*  Wole Soyinka. All you want to know about.
Il Canto degli Italiani

«**Fratelli d'Italia**» («Italias brødre»), også kalt **«Il Canto degli italiani»** og **«Inno di Mameli»**, er en italiensk folkesang av Goffredo Mameli med musikk av Michele Novaro. Den er Italias nasjonalsang.

## Tekst

## Referanser
RAF (andre betydninger)

**RAF** kan være en forkortelse for:

*Rote Armee Fraktion, tysk venstreekstremistisk terrororganisasjon
*Rīgas Autobusu Fabrika (russisk: Рижская Автомобильная Фабрика), en nedlagt bilfabrikk i Latvia
Soweto

**Soweto** er et byområde sørvest for Johannesburg i provinsen Gauteng i Sør-Afrika. 
Navnet Soweto er en sammentrekning av *South Western Townships* og har ingen annen betydning på noe sørafrikansk språk.

Under apartheidstyret ble Soweto bygget med det spesifikke formål å huse svarte som ikke bodde i de såkalte bantustans, og som jobbet for de hvite i Johannesburg der de ellers ikke hadde lov til å bo. Soweto ble derfor bygget like ved Sør-Afrikas viktigste industriområde med store gullgruver, som hadde behov for mye arbeidskraft. Byområdene eller gettoene hvor de svarte bodde, ble kalt «townships».

I dag er befolkningen i bydelen fremdeles overveldende svart, og utgjorde i folketellingen 2001 896&nbsp;295 personer — https://web.archive.org/web/20031209163150/http://www.joburg.org.za/soweto/overview.stm – eller ca. en tredjedel av Johannesburgs befolkning.

Byen ble verdenskjent 16. juni 1976, da det brøt ut opprør blant skoleelever der, de såkalte Soweto-opprøret.  Foranledningen var at myndighetene hadde bestemt at all undervisning skulle foregå på afrikaans, og ikke på engelsk. Ca 10&nbsp;000 tenåringer demonstrerte denne dagen, hvorav 556 ble drept av politiet. Dagen minnes idag i Sør-Afrika som offentlig høytidsdag, National Youth Day.

Ved siden av opptøyene i 1976 har Soweto vært hovedsete for antiapartheidkampen i Sør-Afrika, og mange berømte sørafrikanere har bodd der eller kommer derfra, blant andre Nelson Mandela, Winnie Mandela og Desmond Tutu.

Soweto er også hjemmebane for to av Sør-Afrikas viktigste fotballag, Orlando Pirates og Kaizer Chiefs.

## Referanser
Charles Chaplin (andre betydninger)

**Charles Chaplin** kan sikte til
* Charlie Chaplin, engelsk komiker, skuespiller, regissør og komponist (1889–1977)
* Charles Chaplin (maler), fransk maler og grafiker (1825–1891)
Thabo Mbeki

**Thabo Mvuyelwa Mbeki** (født 1942) var president i republikken Sør-Afrika fra 1999 til 2008, og visepresident fra 1994 til 1999. Han ble gjenvalgt som president i 2004, men ble avsatt september 2008 av sitt eget parti etter å ha blitt beskyldt for å ha manipulert en rettssak mot sin etterfølger som partileder i African National Congress (ANC), og tidligere visepresident i Sør-Afrika, Jacob Zuma.

## Liv og virke
### Bakgrunn
Thabo Mbeki ble født og vokste opp i Idutywa (Transkei), i det som nå er Eastern Cape-provinsen i Sør-Afrika. Mbeki tilhører xhosafolket og har xhosa som morsmål. Han er eldste sønn av Epainette Mbeki og Govan Mbeki og har tre søsken. Hans far var aktiv i ANC og satt 25 år i fengsel sammen med Nelson Mandela.  

Han ble medlem av partiet ANC. Mbeki var i politisk eksil fra 1960-årene til ANC ble legalisert i 1990 og han studerte økonomi ved University of Sussex.

### Politisk karriere
Han var visepresident mellom 1994 og 1999, og han ble valgt til president i 1999. I 2004 ble han gjenvalgt. 

Han gikk inn for en pragmatisk moderat reformpolitikk og uttrykte sin støtte for Sør-Afrikas framtid med ord som: «Sør-Afrika tilhører alle som bor i det, svarte som hvite.» Til tross for at han tidligere var medlem av Det sørafrikanske kommunistpartiet har han i stadig større grad blitt assosiert med nyliberalistisk økonomisk politikk og regnes som arkitekten bak det sørafrikanske økonomiske reformprogrammet GEAR, som har vært offisiell regjeringspolitikk siden 1996.

Fra juli 2002 til juli 2003 var han president for Den afrikanske union.

#### Kontrovers om hiv og aids
Internasjonalt er han også blitt kjent for sitt kontroversielle syn på aids, der han støttet seg på en mindre gruppe vitenskapsmenn som mente at hiv-viruset ikke forårsaker aids. I stedet har han ved flere anledninger antydet at de helsemessige konsekvensene ekstrem fattigdom fører med seg, som for eksempel underernæring, kan være en av årsakene til sykdommen.  

#### Avgang
Mbeki kunngjorde den 20. september 2008 sin avgang som Sør-Afrikas president, som et resultat av at ANCs nasjonale eksekutivkomité bestemte seg for ikke lenger å støtte ham i parlamentet. Denne avgjørelsen var igjen fattet etter at rettsvesenet hadde avvist en korrupsjonsrettssak mot Jacob Zuma uken før på grunn av prosedyrefeil og mulig politisk innblanding.

## Referanser




## Eksterne lenker
* 
* 
*
Oldenburg (andre betydninger)

**Oldenburg** kan ha flere betydninger.

## Steder

* Oldenburg (land), et landskap og tidligere delstat i Tyskland
* Oldenburg (Oldenburg), en by i den tyske delstaten Niedersachsen
* Oldenburg in Holstein, en by i den tyske delstaten Schleswig-Holsten
* Fristaten Oldenburg, en tysk stat i Weimarrepublikken
* Storhertugdømmet Oldenburg, et storhertugdømme i Det tyske forbund

## Personer

* Acke Oldenburg, svensk maler, grafiker, tegner og teaterdekoratør
* Claes Oldenburg, amerikansk skulptør
* Henry Oldenburg, tysk teolog, diplomat og naturfilosof
* Sergej Oldenburg, russisk orientalist
* Theodor Wilhelm Oldenburg, dansk prest og salmeforfatter

## Annet

* Huset Oldenburg, en tysk fyrsteslekt
* «Oldenburg» (1884), et tysk panserskip
* «Oldenburg» (1910), et tysk krigsskip
Venuspassasjen, 2004

**Venuspassasjen 2004** var en venuspassasje som fant sted 8. juni 2004. Det var den første av to parvise venuspassasjer, den andre i paret fant sted åtte år senere, 6. juni 2012. Den siste før denne skjedde 6. desember 1882.

## Hvor den var synlig

Venuspassasjen den 8. juni 2004 var synlig i Europa, Asia og Afrika, mens Nord-Amerika fikk se slutten av den. Den vestre delen av Nord-Amerika fikk ikke se den i det hele tatt, heller ikke Hawaii eller New Zealand. Den var fullt synlig på formiddagen i Norge. De delene av verden hvor man kunne se passasjen vises på kartet.



## Når den var synlig
Den følgende tabellen gir tider for forskjellige hendelser (henholdsvis for første kontakt, andre kontakt, midtpunktet, tredje kontakt og fjerde kontakt) i løpet av venuspassasjen den 8. juni 2004 for en hypotetisk observatør fra jordens sentrum. På grunn av parallaksen vil de faktiske tidene variere med så mye som &plusmn;7 minutter forskjellige steder på jorden.

## Bilder


Fil:Transit_of_Venus_on_June_8th_2004.jpg|2004-passasjen sett fra Bangalore ved 07.41 UTC, ca. to timer inn i passasjen. Bildet er omvendt i forhold til diagrammet ovenfor, slik at Venus sees nær toppen av solskiven.
Fil:Venustransit 2004-06-08 07-49.jpg|




## Eksterne lenker
* Predictions for the 2004 Transit of Venus
* The Transit of Venus: Where to See It  
* Photos taken by BBC News readers
* Venus Transit 2004 Homepage at European Southern Observatory
* Venus Transit 2004 – Miami, FL, USA 
* HM Nautical Almanac Office: 2004 Transit of Venus
* Astronomy Picture of the Day 2004 June 10 -- Transit closeup photo
Danderyd kommune

**Danderyd kommune** er en kommune i Stockholms län i landskapet Uppland i Sverige. Kommunens administrasjonssenter ligger i Djursholm. Danderyd har den høyeste gjennomsnittsinntekten i Sverige, i 2008 var nesten hver tiende person i Danderyd millionær.

## Tettsteder
Danderyd kommune har fire tettsteder. I tabellen oppgis antall innbyggere per 31. desember 2010.

## Se også
*Djursholm
*Stocksund
*Stora Värtan
## Noter


## Referanser
Ekerö kommune

**Ekerö kommune** er en kommune i Stockholms län i landskapet Uppland i Sverige. Kommunens administrasjonssenter ligger på Ekerö.

## Tettsteder
Ekerö kommune har fjorten tettsteder. I tabellen oppgis antall innbyggere per 31. desember 2010.

## Se også

* Drottningholm
* Lovön
* Adelsö
* Birka
* Helgö

## Referanser


## Eksterne lenker
* 
* Mönsterås kommune
Haninge kommune

**Haninge kommune** er en kommune i Stockholms län i landskapet Södermanland i Sverige. Kommunens administrasjonssenter ligger i Handen.

## Tettsteder
Haninge kommune har syv tettsteder. I tabellen oppgis antall innbyggere per 31. desember 2010.

## Befolkningsutvikling

## Natur

I Haninge ligger et omfattende arkipel med flere tusen øyer, holmer, og skjær, i tillegg til halvøya Gålö, et av kommunens 17 naturreservater. I Haninge ligger også Tyresta nasjonalpark med 55&nbsp;km turstier gjennom urørt villmark. Sør for kommunedelen Jordbro finnes det lille naturreservatet Gullringskärret. På linje i skogsområdet Hanveden ligger Rudans-, Paradisets- og Tornbergets naturreservat.

## Innsjøer i kommunen
*Dammträsk
*Drevviken
*Kärrsjön
*Lycksjön
*Långsjön (Hanveden)
*Långsjön (Skälsätra-Tutviken)
*Nedre Rudasjön
*Ramsjön
*Stensjön
*Svartsjön
*Tornbergssjön
*Trylen
*Öran
*Övre Rudasjön
*Årsjön
## Noter


## Referanser
Järfälla kommune

**Järfälla kommune** er en kommune i Stockholms län i landskapet Uppland i Sverige. Kommunens administrasjonssenter er Jakobsberg.

## Tettsteder
All tettbebyggelsen i Järfälla kommune er en del av tettstedet Stockholm. I tabellen oppgis antall innbyggere per 31. desember 2010.

## Kommunedeler
*Jakobsberg
*Viksjö
*Barkarby
**Veddesta (del av Barkarby)
*Skälby
*Kallhäll
*Stäket

## Befolkningsutvikling

## Bilder

Image:viksjö.jpg|Flyfoto over Viksjö
Image:kallhäll.jpg|Flyfoto over Kallhäll
Image:viksjö2.jpg|Flyfoto over Viksjö

## Noter


## Referanser
Lidingö kommune

**Lidingö kommune** er en kommune i Stockholms län i landskapet Uppland i Sverige. Kommunens administrasjonssenter ligger i Lidingö.

Lidingö inngår i storbyområdet rundt Stockholm (Stor-Stockholm).

Lidingöbanan (sporvognslinje 21) går fra Ropsten tunnelbanestasjon på Stockholmssiden (bydelen Hjorthagen) til Gåshaga på Lidingö (tettstedet Brevik).

Nest etter Stockholm har Lidingö høyest tetthet av ambassader og konsulater. Albania, Angola, Bahamas, Bolivia, El Salvador, Eritrea, Honduras, Iran, Kongo, Ukraina, Belarus og Zimbabwe har ambassade eller konsulat i kommunen. Dessuten har flere land sine ambassadørboliger på Lidingö.

## Tettsteder
Lidingö kommune har tre tettsteder. I tabellen oppgis antall innbyggere per 31. desember 2010.

## Vennskapsbyer
Lidingö har tre vennskapsbyer:
* Lojo (fi: *Lohja*), Finland
* Alameda, California, USA
* Saldus, Latvia

## Se også
*Lilla Värtan
*Stora Värtan

## Referanser


## Eksterne lenker
* Lidingö by
Nacka

**Nacka** er en by i Stockholms län i landskapet Södermanland i Sverige. Det er Nacka kommunes administrasjonssentrum. I 2010 hadde tettstedet Nacka  av kommunens totalt  innbyggere.

## Historie

Nacka ble til på 1800-tallet som forstad til Stockholm. Stedet fikk en blanding av villaområder og industri. Utbyggingen i området økte etter at Saltsjöbanan ble åpnet i 1893. Flere industribedrifter etablerte seg på slutten av 1800-tallet i Nacka. Blant disse var Saltsjökvarn, Kvarnen Tre Kronor, AB de Lavals Ångturbin og AB Diesels Motorfabrik som ble til Atlas Copco. Villaområdene i Saltsjöbaden ble i 1909 skilt ut fra Nacka og gjort til *[[köping (bystatus)|köping]]*.

Nacka fikk bystatus i 1949.

Utbygging har gjort at Nacka har vokst sammen med Stockholm. Kjøpesenteret Forum Nacka åpnet i 1989.

## Referanser


## Eksterne lenker
*
Norrtälje kommune

**Norrtälje kommune** er en kommune i Stockholms län i landskapet Uppland i Sverige. Kommunens administrasjonssenter ligger i Norrtälje. Norrtälje er den største kommunen i Stockholms län og utgjør nesten en tredjedel av länets areal.

Norrtälje har også opplevd stor innflytting. Fra 1985 til 2005 har innbyggertallet økt med 29%. I løpet av sommermånedene har kommunen en enda høyere befolkning på grunn av alle sommerhusene.

## Tettsteder
Norrtälje kommune har 16 tettsteder. I tabellen oppgis antall innbyggere per 31. desember 2010.

## Referanser
Nykvarn kommune

**Nykvarn kommune** er en kommune i Stockholms län i landskapet Södermanland i Sverige. Kommunens administrasjonssenter ligger i Nykvarn. Kommunens største innsjø er Yngern.

## Tettsteder
Nykvarn kommune har tre tettsteder. I tabellen oppgis antall innbyggere per 31. desember 2010.

## Bilder

Fil:Nykvarn CityHall.JPG|Nykvarn rådhus
Fil:Nykvarns folketspark.JPG|Inngangen til Nykvarns folketspark


## Referanser
Salem kommune

**Salem kommune** er en kommune i Stockholms län i landskapet Södermanland i Sverige. Kommunes administrasjonssenter ligger i Salem.

## Tettsteder
Salem kommune har kun ett tettsted. Dette er kommunens administrasjonssenter Salem, som nå er en del av tettstedet Tumba.
I tabellen oppgis antall innbyggere per 31. desember 2010.

## Noter


## Referanser
Sigtuna

**Sigtuna** er en by i Stockholms län i Sigtuna kommune Uppland i Sverige. I 2010 hadde tettstedet  innbyggere. Sigtuna ble grunnlagt rundt år 980 av Erik Seiersæl og byen fikk bystatus i 1010 av Olof Skötkonung.

## Referanser
Sollentuna centrum

**Sollentuna** var et tettsted i Sollentuna kommune i Sverige, som nå er sammenvokst med Stockholm tettsted. Det ligger i landskapet Uppland i Stockholms län. **Sollentuna centrum** er administrasjonssenteret for Sollentuna kommune.

## Historie
De første sporene etter mennesker i Sollentuna er funn av steinøkser som dateres til 3000-tallet f.Kr. og en gang på 500-tallet f.Kr. kom de første permanente bosetningene.

På slutten av 1800-tallet var Sollentuna en jordbruksbygd hvor størstedelen av befolkningen på rundt 1&nbsp;150 mennesker var engasjert i jord- og skogbruk. Bygdens marker og gårder var i stor grad eid av familien Rudbeck. Samfunnet ble endret da samferdselen og kommunikasjonene ble bedre, blant annet da den nordlige jernbanen («norra stambanan») ble bygd gjennom Sollentuna. Den første jernbanestasjonen ble ferdigstilt i Rotebro i 1866. En mindre holdeplass for togene ble også bygd i Tureberg og videreutviklet til stasjon i 1900. Selv arbeidet ble endret da flere fabrikker ble etablert i Sollentuna, blant annet en fabrikk for produksjon av sprengstoff og en annen, Jästbolaget, som fremstilte gjær.

I løpet av 1900-tallets begynnelse ble de gamle herregårdenes jordbruksområder stykket opp og solgt som eneboligtomter. Mellom 1906 og 1910 ble bygd 114 eneboliger i området Norrviken som førte til at denne delen av kommunen fikk sin egen jernbanestasjon. Samme utvikling skjedde i Rotebro og Tureberg.
Pentti Saarikoski

**Pentti Saarikoski** (født 2. september 1937 i Impilahti, død 24. august 1983 i Joensuu) var en finsk lyriker. Han var gift med Mia Berner. 

## Priser
* 1959 – Kalevi Jäntti-prisen
* 1974 – Aleksis Kivi-prisen

## Referanser


## Eksterne lenker
* 
* 
* 
*
Berlin-konferansen

:*Må ikke forveksles med [[Berlin-kongressen]] 1878*
**Berlin-konferansen** i 1884&ndash;1885, på tysk kalt *Kongokonferenz*, regulerte europeisk kolonisering og handel i Afrika. Konferansen innledet en periode av økt koloniaktivitet blant de europeiske supermaktene, og som fjernet de fleste eksisterende former for afrikansk selvstyre. 

## Deling av Afrika
Økt interesse blant europeiske stormakter for å kolonisere Afrika fra slutten av 1870-tallet førte til et ønske om å definere noen spilleregler for hvordan kappløpet om Afrika skulle foregå og til å definere deres respektive interesser så langt som mulig. Konkurranse blant europeiske stater om området ved den nedre Kongoelven ble utslaget som førte til enighet om å arrangere en internasjonal konferanse om afrikanske spørsmål, for å unngå en opptrapping av konfliktene.

Landene som var representert på konferansen var Tyskland, Østerrike-Ungarn, Belgia, Danmark, Frankrike, Storbritannia, Italia, Nederland, Portugal, Russland, Spania, Sverige, Norge, Det osmanske rike (Tyrkia) og USA. Ingen afrikanske land var representert.

Konferansen fant sted i Berlin den 15. november 1884, og etter langvarige forhandlinger ble generalakten for Afrika undertegnet den 26. februar 1885 av representanter for alle landene som deltok på konferansen. Ratifikasjoner ble deretter deponert av alle signaturstatene, unntatt USA.

Avtalen regulerte følgende punkter:

*Kongo-fristaten ble anerkjent som en privat besittelse tilhørende Kongoselskapet.
*De 14 signaturstatene ble enige om handelsfrihet i området ved Kongo-bassenget og Malawi-sjøen og øst for dette området syd for den 5. nordlige breddegrad. Det omfattet dagens  Den demokratiske republikken Kongo, Republikken Kongo, Uganda, Kenya, Rwanda, Burundi, Tanzania og Malawi samt størstedelen av Sentralafrika, den sydlige delen av Somalia, den nordlige delen av Mosambik og Angola samt små deler av Gabon, Kamerun, Sudan, Etiopia og Zambia.
*Elvene Niger og Kongo ble frigitt for skipsfart.
*Forbudet mot atlantisk slavehandel ble vedtatt
*Det ble enighet om grunnprinsippet at enhver makt hadde rett til en koloni, dersom vedkommende stat var den første til å ta den i besittelse.

Begrepet «innflytelsessfære» ble første gang brukt i Berlinavtalen.

Berlinavtalen innebar slutten på selvstendighet for det meste av Afrika. Koloniseringen ble fullført 1890-1900.

Inndelingen av kolonier imperialistmaktene seg i mellom ble foretatt uten hensyn til geografiske og etniske forhold. Dette har medvirket til mange konflikter senere, der to eller flere rivaliserende etniske grupper har befunnet seg innenfor samme politiske grenser, f.eks. Darfur-konflikten og krigen i Den demokratiske republikken Kongo.

## Se også
*Kappløpet om Afrika
*Imperialisme
*Kolonialisme
*Tyske kolonier

## Referanser


## Litteratur
* Chamberlain, Muriel E. (1999): *The Scramble for Africa*. 2. utg., London: Longman, 1. utg.: 1974, .
*Petringa, Maria (2006): *Brazza, A Life for Africa*, .

## Eksterne lenker
* 
*  «Berlin Conference of 1884-1885 to Divide Africa», *ThoughtCo*
*  «The Berlin Conference», BBC *In Our Time*
La Spezia

:*Se også: [[Provinsen La Spezia]]*

**La Spezia** er en by i Liguria i det nordlige Italia. Den er hovedstad i provinsen La Spezia. Byen er en av de større italienske militære og kommersielle havnebyer, og ligger mellom Genova og Pisa ved det liguriske hav.

Den har ingen virkelig bemerkelsesverdig arkitektur, bortsett fra den moderne (ca. 1960) Cristo Re alla Spezia-katedralen og Lia kunstmuseum. La Spezia er en svært moderne by; nesten alle bygningene er oppført etter 1920.

La Spezia har blitt beskrevet som en hyggelig by med lite turister, og provinsen La Spezia inkluderer vakre steder som Lerici, Portovenere og Cinque Terre, alle beliggende ved La Spezia-bukten.

## Statistikk
* Kommunens areal: 51,39 km²
* Befolkning: 91.391 (2001)

## Referanser


## Eksterne lenker
*
Dronning Mauds Land

Begrepet **Dronning Mauds Land** er flertydig, og kan bety:

*Dronning Maud Land, et norsk biland, en sektor i Antarktis.

*Dronning Mauds Land (gruppe), en norsk populærmusikk-gruppe fra 1990-årene
**''Dronning Mauds Land'' (album), gruppens musikkalbum fra 1990
Hjuksevelta

**Hjuksevelta** (også **Hjukse** og **Hjuksebø**) er et tettsted i Notodden kommune i Telemark. Tettstedet har  innbyggere per 1. januar , og ligger helt inntil Midt-Telemark kommune, på østsiden av Heddalsvatnet omtrent syv kilometer sør for kommunesenteret i Notodden sentrum. Hjuksevelta tilhørte frem til 2020 Sauherad kommune, men ble overført til Notodden i forbindelse med kommunereformen.

Den offentlige skolen på Hjuksebø skole ble vedtatt nedlagt 01.11.2012, men 18. august 2014 hadde Hjuksebø Montessoriskole første skoledag. Skolen er eid av bygdas innbyggere og tiltrekker seg elever fra både Notodden og bygdene rundt.

Innbyggerne på Hjuksebø føler seg kulturelt hjemme i Notodden kommune men hørte tidligere til Sauherad kommune. Det ble sendt søknad til departementet i 2013, som ble avvist, men i forbindelse med kommunereformen der Sauherad og Bø kommuner slår seg sammen, ble Hjuksebø overført til Notodden fra 01.01.2020.

Viktige institusjoner på Hjuksevelta er Eek Logistikk og friarealet ved Heddalsvatnet som brukes av et større omegn.

Jernbanebroen som går 65 meter over Hjukseelva, var en gang Skandinavias høyeste. Sørlandsbanen går forbi tettstedet, men stopper ikke lenger ved stasjonen (som ligger 3&nbsp;km sør om tettstedet).

Den gammelnorske skrivemåten er Hiuxwbö.

## Referanser
Filmfestivalen i Cannes 2004

**[[Cannes Film Festival]] i [[Filmåret 2004|2004]]** varte fra 12. mai og til 23. mai. Gullpalmen gikk til den  amerikanske filmen *[[Fahrenheit 9/11]]* av Michael Moore, som den første og eneste dokumentarfilmen som har vunnet denne.

## Spillefilmer
### Jury

### Filmer i konkurransen

### Filmer utenfor konkurranse

### Priser

## Se også
* Cannes filmfestival
* Filmfestival

## Referanser
Kaptein

**Kaptein** har flere betydninger: 
* Sjøkaptein
* Skipsfører
* Flykaptein, en stillingsbetegnelse for en som har kompetanse til å ha det øverste ansvaret ombord i et fly
* Lagkaptein, en lagfører i lagidrett
**Kaptein (fotball)
* Kaptein (grad), en offisergrad mellom major og løytnant
* Orlogskaptein, en offisergrad mellom kapteinløytnant og kommandørkaptein.

;Personer
* Captain Jack, kallenavn for Kintpuash, (1837–1873) nordamerikansk indianerhøvding
* Kaptein Kaald, kaperkapteinen Paul Andreas Kaald (1784–1867) fra Trondheim
* Kaptein Rødskjegg, klassisk piratnavn brukt både i tegneserier, filmer og barneshow.

;Fiktive personer
* Kaptein Sorte Bill, sjørøver i vise av Thorbjørn Egner
* Kaptein Sabeltann, sjørøver i teater, film og bøker av Terje Formoe
* Kaptein Ahab, hovedperson i den amerikanske forfatteren Herman Melvilles roman *[[Moby Dick]]* fra 1851
* Kaptein Nemo, litterær person fra Jules Vernes roman *[[En verdensomseiling under havet]]* fra 1870
* Kaptein Skuteløs, egentlig Skipper Skuteløs, psevdonym for forfatteren og forlagsmannen Fred A. Fredhøi m.fl.
* Kaptein Krok (*Captain James Hook*), sjørøver i skuespillet, filmene og barnebøkene om Peter Pan som kom første gang i 1903
* Kaptein Efraim Langstrømpe, «negerkonge» og faren til den svenske barnebokbokfiguren Pippi Langstrømpe
* Kaptein Puma, figur fra barnebøker og tegneserie med manus av Tor Åge Bringsværd

;Roller fra film og TV
* Kaptein Blod, filmpirat spilt av Errol Flynn i eventyrfilmen *Captain Blood* fra 1935
* Kaptein Jack Sparrow, en rolleskikkelse i de amerikanske eventyrfilmene *Pirates of the Caribbean* fra 2005 og 2007
* Kapitan Kloss, oppdiktet hemmelig agent under andre verdenskrig kjent fra den populære polske TV-serien *[[Stawka większa niż życie]]*
* Captain Power, amerikansk TV-figur fra science fiction-serien *Captain Power and the Soldiers of the Future* fra 1987 til 1988
* Captain Flamingo, kanadisk tegnefilmfigur kjent fra barne-TV-serie fra 2006
* Kaptein Grant, hovedperson i Jules Vernes roman *[[kaptein Grants barn]]* fra 1867. Han utgav også boka *[[Kapteinen på 15 år]]* i 1878 om den unge Dick Sand og slavehendel i Afrika
* Kapten Zoom, svensk barne-TV-figur fra serien *Galaxer i mina braxer, sa Kapten Zoom* fra 1970-tallet
* Russisk ubåtkaptein, Harald Heide Steen Jr.s rollefigur i en berømt sketsj på NRK, også i filmkomedien *[[Deilig er fjorden!]]* 1985

;Tegneseriefigurer
* Kaptein Miki, cowboyhelt i italiensk tegneserie fra amerikansk westernmiljø utgitt første gang i 1951
* Kaptein Mark, hovedperson i italiensk tegneserie fra amerikansk nybyggertid utgitt første gang i 1966
* Kaptein Vom, tegneseriefigur i Knoll og Tott
* Kaptein B eller Bestfar B, B-gjengens leder i tgneseriene om Donald Duck
* Captain America, amerikansk tegneseriefigur og superhelt fra 1941
* Kaptein Haddock (Capitaine Archibald Haddock), en figur i den belgiske tegneserien om Tintin

;Annet
* Kaptein Tordenbrak, navn på norsk rockeband fra 1990-tallet
Major

**Major** (av latin «større») er en militær grad for offiserer på mellomnivå, vanligvis rett over kaptein og rett under oberstløytnant.

Graden major oppsto på engelsk som et suffiks til visse militære stillinger, vanligvis for å indikere en høyere rang enn andre i samme stilling. Den vanligste bruken av ordet *major* i en grad, og den første som er registrert i det engelske språk, var i betegnelsen sersjantmajor (*sergeant-major*), nummer tre i kommandorekken i et regiment. I flere europeiske orlogsflåter ble *major* brukt i betegnelsen *Pilot-Major* for å angi et skips overordnede dekksoffiser til forskjell fra kapteinen, som ofte var en arméoffiser med lite maritim kunnskap, utnevnt for å lede skipets oppdrag.

Innen den engelske borgerkrigen var major blitt en egen grad og ble tildelt offiserer på middels nivå på slagmarken. Den ble mest brukt på offiserer som tjenestegjorde som adjutant for en høyere general. På 1800-tallet var major i bruk som egen grad i nesten alle armeer i den vestlige verden. Den utviklet seg raskt til en høyere stabsstilling og ble sett på som den første av felt- eller kommandogradene, til forskjell fra kaptein og under, som ble regnet som kompanigrader.

## Norske forhold
Major er den laveste stabsoffisergraden og symboliseres med én stjerne mellom to striper som går kant i kant med klaffen. I Forsvaret brukes graden ofte for avdelingsledere (tidligere som skvadronssjefer i Luftforsvaret). Den tilsvarer orlogskaptein i Sjøforsvaret.


Fil:Distinksjoner Major.png|Distinksjon for major i Hæren
Fil:Norway-air force-OF-3.svg|Distinksjon for major i Luftforsvaret


## Se også
*Militær grad
*Sersjantmajor
*Tamburmajor

## Kilder
*
Oberstløytnant

**Oberstløytnant** (av oberst og løytnant, «den øverstes stedfortreder») er en høyere offisersgrad som eksisterer i de fleste land i verden, plassert under oberst og over major. Graden brukes i hær og luftforsvar, men ikke i marine som har tilsvarende grader med andre betegnelser. På tysk betegnes graden som *Oberstleutnant*, på fransk som *lieutenant-colonel* og på engelsk som *lieutenant colonel*.

## Danmark
I Forsvarets Sundhedstjeneste vil stabsleger av 2. grad bære oberstløytnants distinksjoner.

Flyvevåbnets leger, samlet kalt *flyverlæger*, bærer en såkalt *flyverlægevinge* på brystet. 

Hærens leger kan oftest ikke skilles fra de øvrige offiserene i Hæren, dog har legene ved utsendelse til blant annet Afghanistan, begynt å bære en rød snor med teksten «*medical*» under distinksjonen.

## Norge

Oberstløytnant er en stabsoffisergrad og innehas ofte av ledere for avdelinger på bataljonsnivå i Hæren og som stasjonssjefer i Luftforsvaret. Graden symboliseres med to stjerner mellom to striper. Graden tilsvarer kommandørkaptein i Sjøforsvaret.

## Referanser
Abrahamittisk religion

**Abrahamittisk religion** eller **semittisk monoteistisk religion** er betegnelse for monoteistiske religioner som har utspring i den semittiske tradisjonen som blir tilskrevet Abraham, en patriark som er omtalt i Toraen, Bibelen og Koranen.

Disse religionene omfatter jødedom, kristendom og islam. Også mandeismen og bahai bygger til dels på disse tradisjonene.

Jøder anser Abraham som grunnlegger av folket Israel og sin stamfar. Mange kristne ser ikke på seg selv som del av en «abrahamisk religion», men betrakter Abraham som en tidlig figur i sin religion. Muslimer refererer til tilhengere av de andre abrahamiske religionene som «bokens folk», og ser på Abraham som sin stamfar gjennom sønnen Ismael.

Alle tre anerkjenner i grove trekk historien frem til hjemkomsten fra Babylon, skjønt synet på flere ting varierer. Alle tre anerkjenner skapelsesberetningen om Adam og Eva, og fortellingen om Noah. Videre anerkjenner de Abraham, men islam legger her vekt på sønnen Ismael. De anerkjenner også Moses. Også i Koranen omtales flere av israelittenes profeter. Muslimer har imidlertid en rekke egne fortellinger om flere av Bibelens personer.

Når man kommer til fortellingen om Jesus og disiplene, skiller jødedommen og kristendommen tydelig lag. I jødedommen anerkjenner man ikke Jesus som Messias. Man legger liten eller ingen vekt på fortellingene i Det nye testamentet. I islam vil man se på Jesus som en viktig profet, men synet på historien i det første århundret varierer blant muslimer. Muslimer legger stor vekt på Muhammeds liv og lære, og de mener at hovedtrekkene i læren finner man i Koranen, som overskygger alle andre religiøse skrifter. Hverken kristendommen eller jødedommen anerkjenner Muhammed, hans forkynnelse og Koranen.

Jerusalem er en viktig by for de abrahamittiske religionene.

## Referanser
Oberst

**Oberst** (tysk, den øverste) er en offisersgrad. Graden ligger på OF5 nivå i NATOs rangsystem.

## Norge

Mellom 1975 og 1. desember 1997 var denne graden kjent som oberst II.

Oberst er en stabsoffisergrad og symboliseres med tre stjerner mellom to striper som går kant i kant med klaffen. I Forsvaret er oberster gjerne nestkommanderende for en brigade eller sjef for en luftving eller et heimevernsdistrikt. Graden tilsvarer kommandør i Sjøforsvaret.

## Colonel-in-Chief og Colonel of the Regiment

Colonel-in-Chief og Colonel of the Regiment er betegnelser som benyttes i Storbritannia. Colonel-in-Chief er i hovedsak kongelige, både britiske og utenlandske, mens Colonel of the Regiment er offiserer, vanligvis med høyere grad (brigader, generalmajor osv.) men som i funksjon som Colonel of the Regiment benytter regimentets uniform og med obersts distinksjoner.

## Referanser
Canadian Bacon

***Canadian Bacon*** er en amerikansk-kanadisk satirisk filmkomedie fra 1995 skrevet, regissert og produsert av Michael Moore. Filmen var en av de siste med nå avdøde John Candy.

## Plottet
Den amerikanske presidenten (Alan Alda) sliter med synkende meningsmålinger, og bestemmer seg for å gå til krig for å rette oppmerksomheten bort fra problemer innenriks. I og med at den kalde krigen er over, er det imidlertid få fiender igjen. De klarer ikke å få til noen ny kald krig mot Russland, og presidentens forslag om en krig mot internasjonal terrorisme mislykkes. Etter lang tids tenking, starter de i stedet en massiv svertekampanje mot nabolandet Canada (*everyone hates Canadians* (*alle hater kanadiere*) der media blir brukt for å manipulere det amerikanske folket.

Men samtidig er tusenvis av tidligere ansatte rasende over forretningsmannen R. J. Hacker, som nylig hadde stengt fabrikken sin - kalt Hacker Dynamics. Under en konferanse som ble arrangert ved det tidligere anlegget legger Hacker skylden for denne nedleggelsen på USAs president, som nettopp har ankommet området. Problemer oppstår imidlertid når den lokale sheriffen, «Bud B. Boomer» (John Candy) i en grenseby ved Niagarafallene og assistenten «Honey» (Rhea Perlman) kritiserer canadisk øl under en hockey-kamp mellom lag fra de to nabolandene.

Det påfølgende slagsmålet havner snart på nyhetene og fanger nasjonal sikkerhetsrådgiver Stuart Smileys oppmerksomhet. Han foreslår deretter Canada som deres nye fiende under et møte. Om ikke lenge er de amerikanske TV-kanalene fulle av propaganda mot Canada, noe Sheriff Bud Boomer er helhjertet enig i. Han forbereder seg snart på krig ved å dele ut våpen til hans egne ansatte, inkludert kjæresten Honey og vennene deres Roy Boy og Kabral Jabar. Han er også med på å grunnlegge en lokal milits. Men Honey blir arrestert av Royal Canadian Mounted Police. I et redningsforsøk sniker Boomer, Roy Boy og Kabral seg inn på et kanadisk kraftverk, hvor de forårsaker et landsomfattende strømbrudd.

## Rollelisten
* John Candy – Sheriff Bud B. Boomer
* Alan Alda – Den amerikanske presidenten
* Rhea Perlman – Deputy Honey
* Kevin Pollak – Stuart Smiley (Nasjonal sikkerhetsrådgiver)
* James Belushi – Charles Jackal (NBS-journalist)
* Dan Aykroyd – Canadisk trafikkpolitimann.

## Sitater
* *There's a time to think, and a time to act. And this, gentlemen, is no time to think.*
* *Surrender pronto, or we'll level Toronto!* 
* *Here he is now. The man that a thin majority of you chose to be the president of the United States.*
* *It's time to turn off that war machine, and turn on our children.*
* *Canadians are always dreaming up a lotta ways to ruin our lives. The metric system, for the love of God! Celsius! Neil Young!*
* *I do have to fine you. That will be a thousand dollars Canadian, or 10 American dollars if you prefer.*

## Referanser


## Eksterne lenker
*
The Big One

***The Big One*** er en amerikansk dokumentarfilm fra 1997 av og med Michael Moore. Filmen følger Moore på hans lanseringsturné for boka *Downsize This*. 

Filmen er en blanding av stand-upkomedie, politiske kommentarer og practical jokes. Det samfunnskritiske ligger i bunnen av filmen. I kjent stil benytter Moore enhver anledning til å gjøre narr av større bedrifter, blant annet når han donerer 80 amerikanske cents (om lag 6 kroner) til bedrifter som har lagt ned fabrikker i USA, og flyttet produksjonen til Mexico. 80 cents tilsvarer en normal timelønn for disse arbeiderne. 

## Eksterne lenker
* 
*